Riihimäen seudun terveyskeskuksen kuntayhtymä

Riihimäen seudun terveyskeskuksen kuntayhtymä on kolmen kantahämäläisen kunnan yhdessä omistama kuntayhtymä, joka järjestää jäsenkunnissaan perusterveydenhoidon, ympäristöterveydenhuollon ja eläinlääkintähuollon palvelut sekä ohjaa ja seuraa erikoissairaanhoidon käyttöä. Jäsenkunnat ovat Riihimäki, Hausjärvi ja Loppi. Kuntayhtymän kotipaikka on Riihimäki.  Jäsenkuntien asukasmäärä oli vuoden 2020 lopussa 44 771 (Riihimäki 28 740, Hausjärvi 8 176, Loppi 7 855).

Tunnuslukuja

Vuonna 2019 kuntayhtymän toimintatuotot olivat noin 35,5 miljoonaa, toimintamenot 34,9 miljoonaa ja poistot 0,6 miljoonaa euroa. Kuntien jäsenmaksuosuudet kattoivat 84 prosenttia tuloista. Menoista henkilöstökulut muodostivat noin 62 prosenttia ja ostopalvelut 23 prosenttia. Kuntayhtymän palveluksessa oli 406 työntekijää (2019 lopussa), jonka lisäksi osa palveluista on toteutettu ostopalveluina. Henkilöstöstä 88,7 prosenttia oli naisia ja 11,3 prosenttia miehiä. 

Palveluja

Kuntayhtymä ylläpitää esimerkiksi Riihimäen pääterveysasemaa Riihimäen sairaalassa sekä pienempiä toimipisteitä muissa jäsenkunnissa. Lopella (Lopen lähiasema) ja Hausjärvellä (Hausjärven lähiasema) kuntalaisille tarjotaan sairaanhoitajan vastaanottoa, muttei lääkäripäivystystä kuntalaisten vetoomuksista huolimatta. Näiden kuntien lääkärivastaanotto on järjestetty Riihimäellä. Paikkakuntien terveydenhuollon laboratoriopalvelut toteuttaa Fimlab Laboratoriot. Ainakin 2010-luvun alussa hammaslääkäripäivystys oli ulkoistettu.
Kuntayhtymän jäsenkunnat ovat jäseniä myös Kanta-Hämeen sairaanhoitopiirissä. Sen Hämeenlinnassa sijaitseva Kanta-Hämeen keskussairaala tarjoaa terveydenhuollon päivystystä öisin.
Sairaalat, terveysasemat ja lähiasemat
 Toimipaikan nimi Kunta  Osoite Koordinaatit  Kuva  Lisätietoja (www-sivu) Riihimäen pääterveysasema/ Riihimäen sairaala  Riihimäki Kontiontie 77, 11120 Riihimäki (6. ja 7. kerros)    150px|Riihimäen terveysaseman vastaanotto toimii arkisin Riihimäen sairaalan 6. ja 7. kerroksessa.  Ajanvaraus omalääkäri-omahoitajatyöparille Hausjärven lähiasema, hoitajavastaanotto  Hausjärvi Kuusitie 10-18, 12100 Oitti      Perusterveydenhuolto , Ajanvaraus omalääkäri-omahoitajatyöparille  Lopen lähiasema, hoitajavastaanotto  Loppi Pajatie 1, 12700 Loppi     Perusterveydenhuolto, Ajanvaraus omalääkäri-omahoitajatyöparille  Kiirepäivystys "Pulssi77" (ma-su kello 8-22)/ Riihimäen sairaala  Riihimäki Kontiontie 77, 11120 Riihimäki      Kiireellinen hoito, päivystys , Kanta-Hämeen keskussairaalan päivystys Kanta-Hämeen keskussairaalan ensiapu (yöpäivystys, kello 22-08) Hämeenlinna Ahvenistontie 20, 13530 Hämeenlinna       Kanta-Hämeen keskussairaalan päivystys

 Lähteet 

Luokka:Kuntayhtymät
Luokka:Julkinen terveydenhoito Suomessa
Luokka:Riihimäki
Luokka:Hausjärvi
Luokka:Loppi